GiliGold/VAD_KnessetCorpus huggingface dataset:
<אבי טובול: כי הפרויקט הוא ל-12 שנה.
<אבי טובול: בהגדרה, תחילת התפקיד.
<אבי טובול: זאת אומרת אתה מקבל הסכם ל-12 שנה, בלתי אפשרי להתחיל עם משהו אחר.
<אבי טובול: הטעות הגדולה ביותר שעשינו באגד תעבורה, ואני לוקח את זה על עצמי, בלחץ התחלנו עם בנימין במשהו שאני לא חלמתי שאני אגיע אליו, התחלנו עם 31 אוטובוסים ממוגני ירי, אף אחד מהם לא חדש.
<אבי טובול: אפילו לא ידעתי למה אני נכנס.
<אבי טובול: שמונה מהם 2004, 16 מהם 2008, ארבע 2010 והיתר, אף אחד מהם לא חדש.
<אבי טובול: זה היה קטסטרופה.
<אבי טובול: אנחנו פשוט לא הצלחנו לבצע את המשימות שלנו.
<אבי טובול: אני לא אכנס לעניינים טכניים, כמה המשקל הכולל של אוטובוס ממוגן ירי לעומת אוטובוס רגיל.
<אבי טובול: נתתי קודם את שעות הפעילות, תגזרו את המשמעות של הדבר הזה.
<אבי טובול: פשוט אי אפשר לבצע את המשימות.
<אבי טובול: חוץ מזה, שבושה וחרפה שאנשים, אזרחים ייסעו באוטובוס 2004 כשמפעיל חדש נכנס.
<אבי טובול: אני אומר לכם, התביישנו בזה.
<אבי טובול: אחת הפעולות שעשיתי מידית כהפקת לקחים, הלכתי למלאכי, הלכתי לדמרי, אותו אני מכיר מדימונה.
מרדכי יוגב: שיהיה בריא מלאכי.
מרדכי יוגב: הוא צריך רפואה.
<קריאה: לא, הוא מדבר על מלאכי אחר.
<אבי טובול: ראש המועצה אני מדבר.
מרדכי יוגב: אה, מלאכי לוינגר.
<אבי טובול: שניהם שיהיו בריאים.
<אבי טובול: הלכתי אליהם, אמרתי להם 'תשמעו, אני הולך לתת לכם הפקת לקח.
<אבי טובול: אל תסכימו שניכנס לכאן לפני שהכל יהיה חדש'.
<אבי טובול: אנחנו נכנסים ל-12 שנה.
<אבי טובול: וכך היה באמת.
<אבי טובול: הפעילו לחץ חזק מאוד על שר התחבורה בצדק, לא איזו טובה.
<אבי טובול: וכך למעשה בכל גוש עציון כולל הציר המזרחי, כי אני גם סירבתי לקבל משהו אחר, נכנסנו רק עם אוטובוסים חדשים.
<אבי טובול: זה מגיע, זה נכון עניינית, זה נכון גם לאזרחים.
<אבי טובול: מפעיל חדש שנכנס, נכנס אוטובוס.
<אבי טובול: איזו בושה זה להכניס מישהו לאוטובוס 2004.
<אבי טובול: זאת אומרת אנחנו נשארנו עם בנימין עם הפצע הזה, תיכף אני אבקש מעמית שפה מפעיל את ה- - - הזה, מה הוא סובל, והוא בקשר מצוין עם כל המועצה.
<אבי טובול: רק מה, האזרחים סובלים.
<אבי טובול: מה יש לנו נכון להיום בבנימין?
<אבי טובול: יש לנו 42 אוטובוסים משוייכים לבנימין.
<אבי טובול: אני מתנצל, בפעם הבאה אני אעשה מצגת.
<אבי טובול: שמונה מהם 2004, מתוך השמונה שבעה מושבתים.
<אבי טובול: כולם מהם קרוב או למעלה ממיליון קילומטר.
<אבי טובול: אחד מהם 1,300,000.
<אבי טובול: 16 מתוכם רישיון של שנת 2008.
<אבי טובול: זאת אומרת ביחד 17 אוטובוסים, 4 מתוכם 2010, 4 מתוכם 2011, 7 מתוכם 2012, ו-2 מתוכם 2013 ואחד 2015.
<אבי טובול: גם זה, אני רוצה לציין, תשעה מתוך מה שציינתי שחלקם הגדול הם 2012, 2013, התקבלו רק בינואר 2017 כאשר קיבלנו את הגוש ואת תשעה האוטובוסים האלה קיבלנו לטובת בנימין.
<אבי טובול: סירבתי לקבל אותם לגוש עציון כי רציתי לרכז את הבעיה בבנימין.
<אבי טובול: היו לי גם שיחות עם אבי רועה בעניין הזה.
<אבי טובול: ברשותך אני רוצה לתת ציונים בהקשר לגיל האוטובוס.
<אבי טובול: אני מדבר עכשיו רק על ממוגן ירי.
<אבי טובול: 2014, 36 רכבים ממוגני ירי, 3,858 ימי שהיה במוסך.
<אבי טובול: כשאני אומר את זה, האוטובוס לא היה בשירות.
<קריאה: מאיזה סיבות הוא עמד במוסך?
<אבי טובול: אני אכנס לזה אחרי זה, עמיקם.
<אבי טובול: שמונה אוטובוסים 2004 היו 973 ימים, קרי 121.6 יום לאוטובוס לשנה.
<אבי טובול: האמת היא, אני לא חושב שצריך חוות דעת מומחה.
<אבי טובול: ב-2008 16 האוטובוסים,
<שלמה ועקנין: - - -
<קריאה: - - - קילומטרז', מה אתה משווה?
<קריאה: זה לא - - - קילומטרז' אבל.
מרדכי יוגב: אבי עשה עבודה, בוא נשמע.
<אבי טובול: אני מוכן שיבדקו את זה.
<אבי טובול: 16 אוטובוסים שנת ייצור 2008, 1,833 זה 114 יום, אגב, זה שנת 2014.
<אבי טובול: שימו לב.
<אבי טובול: אני מדבר על שנת 2014.
<ישראל אפריאט: מה היה קורה אם זה היה בתל אביב.
<אבי טובול: ישראל בבקשה.
<אבי טובול: אנחנו התחלנו אגב את בנימין ב-14.11 - - -
מרדכי יוגב: רק רגע, תן לי לשאול את ישראל שאלה טובה.
מרדכי יוגב: המכרז שלכם, מי זיכה אתכם במכרז?
<אבי טובול: משרד התחבורה.
מרדכי יוגב: זה חוזר אליך.
מרדכי יוגב: כשאתה מזכה זכיין - - -
<ישראל אפריאט: זה שאני פה משתולל, וזה שפה חבר'ה משתוללים, הם לא צריכים להיות פה בכלל.
<ישראל אפריאט: זה לא בעיה של משרד התחבורה.
<ישראל אפריאט: אני עד שנכנסתי לתפקיד הבעיה הייתה הרבה יותר גרועה כי שנינו זוכרים שכבר הבאת 120 מיליון שקל, אז זה אומר שהוכחנו את הצורך.
<ישראל אפריאט: אבל עד שהגענו, מישהו שינה בתחבורה את התפיסה, התפיסה הייתה מאוד פשוטה.
<ישראל אפריאט: 'מדובר במיגון בטחוני, נא לפנות למשרד הביטחון שהם הסמכות והאחריות בתחום הביטחון' - - - תחבורה פשוט נכנס לתחום שזה לא עניינו.
<ישראל אפריאט: אני בהיבט שלי דורש כמו שהוא דורש, אם אלוף פיקוד רוצה להוריד הנחיה, תביא ואז אני לא צריך להיות מעורב גם.
<אבי טובול: אני רוצה להגיד רק, ב-2017 בדקנו רק עד סוף נובמבר, כי הדיון עכשיו הוא בדצמבר, כי מכיוון שחלק מ-2004 מושבתים, אז אני אתן את 2008 בשנת 2017.
<אבי טובול: עד סוף נובמבר, 11 חודשים, 2,351 ימי שהיה, 16 אוטובוסים 146.94 יום פר אוטובוס.
<אבי טובול: איך אפשר לקיים ככה תחבורה ציבורית?
<אבי טובול: למה צריך מומחה?
<אבי טובול: אני רואה חשבון בהשכלתי, באמת לא מבין.
<אבי טובול: אני בא מתעבורה, קבוצת תעבורה, אנחנו מבינים ב- - - ואוטובוסים, יש לנו משאיות שעובדות פחות קשה, בוגי לא היה מרשה בחיים לכזה דבר לקרות.
<אבי טובול: הוא אמר לי 'אני מתבייש בדבר הזה'.
<אבי טובול: אני אומר את זה פה, אני מכיר את יהודה ושומרון מעברי הקודם.
<אבי טובול: באמת, כל אלה שיושבים פה, לא בשבילי, זה בושה שתושבים צריכים לנסוע באוטובוסים כאלה, ריבונו של עולם.
<אבי טובול: אני רוצה לציין עוד נקודה אחת.
<אבי טובול: יש עוד מדד אחד שנקבע גם בפיקוד העורף, אגב, אני מצטרף לכל התשבחות לאמיר.
<אבי טובול: באמת.
<אבי טובול: שנקבע, שצריך 25% רזרבה לממוגן ירי חדש.
<אבי טובול: כי אם אני צריך 10 אוטובוסים, אני צריך 3 נוספים כי יש המון בדיקות בטיחותיות שנעשות.
<אבי טובול: קח בחשבון ירי, תיכף הוא יכול לספר לכם אירועים של שמשה, הלכה שמשה, הלך אוטובוס.
מרדכי יוגב: שדורשות ימי מוסך רבים יותר.
מרדכי יוגב: אני צריך לעצור רגע, נעשה חמש דקות הפסקה.
מרדכי יוגב: אני צריך לענות על איזה טלפון.
מרדכי יוגב: עמיקם מבחינתך, למעשה אנחנו פונים לאוצר להיות שותף - - -
<עמיקם סבירסקי: אני רוצה רגע על הקטע של האוטובוסים.
<עמיקם סבירסקי: אני לא נכנס לסקירה של אגד תעבורה.
<עמיקם סבירסקי: היא מאוד מעניינת, היא מאוד קשה.
<עמיקם סבירסקי: עם נתונים מאוד בעייתיים אני בא בכובע של האזרח, לא בכובע של מערכת הביטחון.
<עמיקם סבירסקי: בסופו של יום האוטובוסים משרתים מישהו.
מרדכי יוגב: אני צריך שלוש דקות הפסקה ומיד חוזר.
מרדכי יוגב: אנחנו נשמע את ההשלמה של אגד תעבורה ואחרי זה נעשה רצף.
<אבי טובול: אני רק אשלים.
<אבי טובול: יש לי את המד אוץ נכון להיום.
<אבי טובול: כולם, הרי חלקם מעל 1,000,000, 1,300,000, 1,000,000, 900,000 ואיך אמרתי לאמיר, שיבוא לנהוג על הרכבים 2008, 2004.
מרדכי יוגב: נדמה לי שבחל"פים יש גם מעל 1,500,000.
<אבי טובול: אבל מוטי, שוב אני מבקש לציין את שעות העבודה שלנו.
מרדכי יוגב: אני אומר את זה בחיוך של כאב, לא בחיוך של לגלוג.
<אבי טובול: אני חוזר לרזרבה שנקבעה, זה לא רזרבה שלי, זה מה שנקבע 25% על חדשים.
מרדכי יוגב: איפה נקבעה רזרבה כזאת?
<אבי טובול: יש, בהסכמים מול הממשלה.
<ישראל אפריאט: אתה חייב לתת רזרבה תפעולית.
<קריאה: של כמה?
<אבי טובול: בירי 25%.
<קריאה: ככה המדינה קבעו לכם?
<אבי טובול: כן.
<קריאה: זה לא הגיוני.
מרדכי יוגב: אבי אני מבקש שתקצר כדי שנוכל לשמוע התייחסויות ולסכם.
<ישראל אפריאט: אתה מדבר על מצב שכל האוטובוסים חדשים.
<ישראל אפריאט: זה האילוץ, כי כבר רובם לא היו חדשים.
מרדכי יוגב: זה עוד פער שלא עמדנו עליו עד היום של הצורך התפעולי אחזקתי שהוא פער כבד כאשר מדובר על פרמטרים נוספים של מיגון ירי ובדיקות נוספות שמתחייבות, זה לא רק טסט על המנוע והבודי.
<אבי טובול: מה שאני הבנתי, עוד פעם, לא קיבלתי את זה כתוב, שמתוך ה-15 בעצם אנחנו אמורים כאגד תעבורה לקבל רק שלושה אוטובוסים שהם למעשה השלמה של ה-10 לגוש עציון.
<אבי טובול: והמשמעות שאני נשאר עם ה-42 אוטובוסים שלדניים AS IS.
<אבי טובול: אני לא משתנה כלום בבנימין.
<אבי טובול: אני רוצה לבקש יחד עם ישראל, יחד איתך, לפנות למשרד התחבורה ולהקצות את כל האוטובוסים האלה אלינו לבנימין, ואני ממליץ בכל לב שלמכרז החדש בשומרון, אמרתי את זה לשימי לפני רגע, שיוסי דגן יגיד 'מפעיל שייכנס לפה, ייכנס אך ורק עם אוטובוסים חדשים' די עם הדבר הלא יפה הזה שייכנס מפעיל חדש בשומרון עם אוטובוסים משומשים.
<ישראל אפריאט: יש לנו רק בעיה קטנטנה שהמכרז של אפיקים מסתיים, וחייבים להוציא, זה שיטה אחרת.
<אבי טובול: אפשר לתת להם הארכה.
מרדכי יוגב: אנחנו רוצים כעת התייחסות קצרה מכל נציגי החל"פים.
מרדכי יוגב: לאחר מכן נצטרך להגיע לסיכום.
<עמיקם סבירסקי: אני מתחיל עם הנושא הראשון שעלה הבוקר, הנושא של הממוגנים, הרכבים הפרטיים.
<עמיקם סבירסקי: התשובה שהגיעה כרגע מהאוצר אחרי שהוא יצא ובדק, שהם בודקים את הנושא של השתתפות 50% ועד 5 מיליון כרגע, לפי התכנית שלנו ל-2018.
<עמיקם סבירסקי: אני אומר את זה פה ואני מבקש ממך גם שזה ייכתב שאנחנו נתעקש ונעמוד על זה שהאוצר יעמיד את ה-5 מיליון ל-2018.
<עמיקם סבירסקי: לגבי אוטובוסים, אני קיימתי פגישה לא לבד, היו גם נציגים מפיקוד העורף, עם רמת הפיקוד.
<עמיקם סבירסקי: בין היתר עלה הנושא של מיגון האוטובוס.
<עמיקם סבירסקי: היום אנחנו מדברים על קופסה ממוגנת מלמעלה ומלמטה, לאור האירוע שהיה בעמנואל מי שזוכר.
<עמיקם סבירסקי: זה משקל אדיר על האוטובוס וזה מתקשר גם לדיון שהיה מקודם על משך החיים של האוטובוס, על התקלות, על כמות השעות שהוא עומד במוסך.
<עמיקם סבירסקי: רמת הפיקוד, עופר וינטר, שאפשר להגיד הכל, אבל הוא איש יצירתי, אמר 'אוקיי, שווה לנו בפיקוד המרכז לעשות חשיבה חוזרת ולנסות לראות האם האוטובוס הממוגן היום, אני קורא לזה המעטפת הממוגנת על האוטובוס הקיים, האם היא נכונה, הכרחית לאור האיומים הקיימים היום ביהודה ושומרון'.
<עמיקם סבירסקי: אני לא יודע אם העבודה החלה או לא החלה, אני רק אומר פה - - -
<שלמה ועקנין: היא החלה והסתיימה.
<עמיקם סבירסקי: ומה אומרת העבודה?
<שלמה ועקנין: העבודה אומרת, יתקן אותי אמיר אם אני טועה.
<שלמה ועקנין: הדמ"צ אומר מיגון היקפי עד כמה שניתן, מאחר והנושא הזה עלה אצל מנכ"ל משרד הביטחון הקודם נבחנה הסוגיה והתברר שהתוספת המשקלית כתוצאה ממיגון הגג לא משפיעה על סוג האוטובוס.
<שלמה ועקנין: טעיתי?
<שלמה ועקנין: לא טעיתי?
<ישראל אפריאט: חוץ מזה, אחרי הירי על האוטובוס בגוש עציון, אם הוא לא היה ממוגן בגג היו לך שם בערך תשעה הרוגים.
<ישראל אפריאט: היו עשרה קליעים פגיעות בגג.
מרדכי יוגב: נציג שומרון.
<שמעון ניומן: אני מנכ"ל החברה לפיתוח שומרון.
<שמעון ניומן: אני אקצר, תחזוקת הכלים הישנים, יש לנו נושא גם כשדיברת, נושא של סבבים.
<שמעון ניומן: צריך להבין את הנושא של סבבים, הנסיעות הארוכות של תלמידים היום.
<שמעון ניומן: גם סבבים וגם נסיעות ארוכות וגם זמנים, יש ילדים שיכולים להגיע ב-7:30 היום כשהם מחכים חצי שעה שבית הספר ייפתח.
<שמעון ניומן: אני לא חושב שזה קיים בהרבה מקומות אחרים.
<שמעון ניומן: יש גידול באוכלוסייה מאוד גדול.
<שמעון ניומן: כשמדברים פה על הסיפור של הצרכים של האוטובוסים, אני לא חושב שלוקחים את הגידול באוכלוסייה כמו שהוא קיים כרגע בשומרון.
<שמעון ניומן: הגידול באוכלוסייה הוא גדול בשומרון, וצריך לקחת את זה בחשבון והגידול יהיה עוד יותר גדול כי יש המון התחלות בניה כמו שאתה יודע, אז הגידול יהיה עוד יותר גדול.
<שמעון ניומן: יש שינוי צירי מיגון.
<שמעון ניומן: המימון הזה, כשאני נכנסתי לחברה לפני כמעט שנתיים, הפיקים האלה של המימון עצום וגדולים ומכבידים מאוד על החברות בהתנהגות השוטפת ברווח ובהפסד ובתזרים.
<שמעון ניומן: דיברת על נושא של פעילויות נוספות.
<שמעון ניומן: ויזות צבאיות, לצורך העניין זו תופעה שקורית, לחסוך בכספים במשרד הביטחון ויזות צבאיות לוקחות בממוגן אבן בצירים שצריכים להיות ממוגן ירי, חיילים יושבים עם שכפ"צים עליהם והנהג שלי חשוף לכל דבר ועניין.
<שמעון ניומן: דרישה במכרזים לרכבים שהם עד 10 שנים ולפעמים פחות מזה, כשמדברים על 15 שנה שאנחנו עם רכבים ממוגנים, רק שתבינו שבדרישות למכרזים שיש לגופים נוספים במדינת ישראל, הדרישות הם לאוטובוסים חדשים יותר.
<שמעון ניומן: כמו שיש בתחבורה ציבורית, יש גם בחברות אחרות, הממוגנים שיש זה הממוגנים שיש.
<שמעון ניומן: אין ממוגנים אחרים.
<שמעון ניומן: לגבי הרזרבה, אני לא מכיר רזרבה היום שקיימת אצלי בחברה.
<שמעון ניומן: נושא של רזרבה הוא דבר קריטי, יש תקלות.
<שמעון ניומן: באוטובוסים רגילים יש תקלות, באוטובוסים ממוגנים יש עוד יותר תקלות, אנחנו מתמודדים איתן, יש לנו מוסך שלנו, אנחנו עושים את זה בצורה הכי מהירה שיש ובכל זאת יש ימים מושבתים ורק שתבינו, ברגע שיש ימים מושבתים יש קומבינות, אני אומר את זה בצורה החיובית של הקומבינות, יש קומבינות, צריך להתחיל לצרף ילדים עם כל מיני הסעות שלא היו צריכים להיות ביחד, צריך לצרף אותם ביחד.
<שמעון ניומן: יש כל מיני בעיות בדברים האלה, שגעון אחד גדול.
<שמעון ניומן: הכסף חייב לזרום בסיפור הזה, זה פגיעה חמורה בתושבים.
מרדכי יוגב: דובי.
<דובי דינר: בגדול אין לי מה להוסיף.
מרדכי יוגב: כל מי שירצה ללמוד משהו יכול ללכת לדובי, הוא מתעסק בנושא, כמה שנים?
<דובי דינר: משזה התחיל.
מרדכי יוגב: 1995?
<דובי דינר: התחלנו את הסיפור של מיגוני ירי בשנת 1995.
מרדכי יוגב: חל"פ דרום הר חברון?
<קריאה: אני מסכים לכל מה שנאמר.
<שלו קיים: טוב, בגדול אני לא אחזור על הדברים שנאמרו רק שני דברים לציין.
<שלו קיים: אחד זה המסוף בגוש עציון.
<ישראל אפריאט: עדכנת את ראש המועצה שלך?
<שלו קיים: זה לא יושב אצלו.
מרדכי יוגב: אנחנו לא ניגע כרגע במסוף.
<ישראל אפריאט: - - - ממשרד התחבורה הרשאה תקציבית, תשאל אותו מה קורה עם זה.
מרדכי יוגב: לא ניגע כרגע במסוף כי נכניס אותו לתוך כבישים אם צריך, כי הוא נמצא שם.
מרדכי יוגב: פה אנחנו צריכים כבר לקצר, יש לנו עוד ישיבה של איכות סביבה אז לא נאריך בזה.
מרדכי יוגב: אבל לענייננו, אוטובוסים.
מרדכי יוגב: הפער המרכזי ממה שאתה רואה כרגע בתכניות.
<שלו קיים: זה גילאי האוטובוסים שלנו, כמעט - - - אוטובוסים 45% שהאוטובוסים שלנו מ-2001, 2002.
מרדכי יוגב: אפשר להעלות עוד פעם את הטבלה?
<שלו קיים: - - - אוטובוסים שיחליפו את הישנים, החמישה אוטובוסים - - - אחד להר חברון.
<שלו קיים: כשאני אומר חמישה אוטובוסים, אנחנו עדיין ב-30% פער על אוטובוסים ישנים, 20 שנה, אוטובוסים מאוד ישנים ואי אפשר לנסוע איתם.
<שלו קיים: ואז כל התקלות שכבר דיברו עליהן, גם אצלנו.
מרדכי יוגב: כל אותן שנים שאנחנו פה במאמץ, כבר כמעט חמש ומשהו שנים, זה המאמץ לדחוף את התקציב עם כל ההעברות, זה התחיל במאמץ של כמעט שנה וחצי, אני מזכיר פה להיסטוריונים שהיינו צריכים ללחוץ את לוקר, מזכיר הממשלה הקודם.
מרדכי יוגב: ואז פעם אחת, אני אומר גם לזכותו של - - - שלא פה, לקחתי אותו איתי כדי לסייע להתפרץ שם ולהגיד שזה חייב לזוז.
מרדכי יוגב: אז התחילה התכנית, קיבלה פוש מסוים ב'שובו אחים' בתכנית, ולזכותו של וובה, גם אותו צריך להזכיר פה בחיוב, שיצר אותה עם השותפים פה, עם כולם, ל-288 אבל אחרי זה - - - דחיפה כלכלית, כספית, ועכשיו צריך להסתכל גם קדימה יחד עם כל מה שנאמר פה.
<שלמה ועקנין: בהקשר של מה שעשית עם וובה ורובי, באחרונה היה ביקור של כחלון ומפלגתו ביש"ע והמלצתי שגוש עציון יעמידו אוטובוס ישן ולא חדש, שירגיש גם כן עם המטריה או בלי המטריה.
מרדכי יוגב: מי המועצה הבאה שמזמינה את שר האוצר?
מרדכי יוגב: זה סיכום הישיבה פה.
<שלו קיים: לשים אותו באוטובוס ישן.
מרדכי יוגב: ולהיתקע בתקוע ושהאוטובוס יישרף.
מרדכי יוגב: לשים בו פתיל השהייה, לחלץ אותו.
<שלמה ועקנין: כמובן לברך את כל העוסקים במלאכה ומה שלא נאמר, כמו שאמר ישראל, יש פה פוש רציני ונותר לי לומר, אם זה לא היה נדון פה זה לא היה נדון בשום מקום אחר.
<שלמה ועקנין: בגדול, חברים, זה לא מעניין את אף אחד.
<ישראל אפריאט: שניים מודים שזה בזכותך ואומרים לך תודה.
מרדכי יוגב: זה לא אני, זה כולם פה.
מרדכי יוגב: אני לומד מכל האנשים.
<שלמה ועקנין: רמ"די טכנולוגיה לדורותיהם מאמיר ואחורה, עיסוק סיזיפי בנושא, ועם שליטה חבל על הזמן.
<שלמה ועקנין: סוגיית נציגות קצין הגמ"ר היא קריטית בדיונים.
<שלמה ועקנין: הבוקר אגב, קוריוז, הוא זומן לדיון בוועדת איכות הסביבה שהייתה צריכה להיות היום, עמדו על כך שהוא יגיע.
<שלמה ועקנין: כשהודעתי לו שזה מבוטל ותבוא לזה, אמרו לו 'לא'.
<שלמה ועקנין: לשם משחררים, לוועדה שהייתה צריכה להתקיים בשעה הזאת.
<שלמה ועקנין: אבל לדיון הזה לא אישרו לו השתתפות וחבל.
מרדכי יוגב: משרד הביטחון?
מרדכי יוגב: אנחנו נבדוק אצלנו.
<שלמה ועקנין: הלאה.
<שלמה ועקנין: כל נושא הצרכים.
<שלמה ועקנין: הקצאות שפיקוד העורף הוציא ל-45 מיליון מתייחסות לריענונים.
<שלמה ועקנין: מתוכננים דיונים, כל שנה מתקיים דיון עם משרד החינוך, וזה גם מה שאמרתי לחל"פ שומרון.
<שלמה ועקנין: כל שנה יש דיונים עם משרד החינוך ובוחנים מחדש את הצרכים, לאור הגידול, לאור ההקלות שניתנו ובטל זמנן וכך הלאה, כל הדבר הזה פעם בשנה מתקיים, אמור להיות בינואר.
<שלמה ועקנין: שמעון אבני מטעם משרד החינוך אמור לזמן דיונים.
מרדכי יוגב: מה התפקיד שלו?
<שלמה ועקנין: הוא החליף את שוש ימין בעצם, הוא אחראי על כל נושא ההסעות במשרד החינוך.
<שלמה ועקנין: הוא אמור לקיים את הדיון במחוזות ושם בעצם נתבשר כנראה על התוספות.
<שלמה ועקנין: כל מי שאומר 'תוספות' אומרים 'תוכיחו למשרד החינוך' ואז בדיון יינתן המענה, והכוונה היא שלדבר הזה יינתן מענה בהמשך, התקציבים הצפויים להגיע.
<שלמה ועקנין: אמר פה דובי לגבי מצב בטחוני שמשתנה כזה או אחר, או ביטול הקלות, אין ספק שזה דבר שפיקוד המרכז, ולכן חשוב מאוד שבדיון הבא אחת ולתמיד, שפיקוד המרכז יואיל בטובו להציג טבלה ומפה חלוטה.
<שלמה ועקנין: מפה חלוטה וטבלת צירים.
<שלמה ועקנין: אחת ולתמיד, שנדע.
<שלמה ועקנין: דרך אגב הוא יכול גם להגיד שבהחמרת המצב נצטרך פה ושם, אבל כרגע מה חי ונושם.
<ישראל אפריאט: לא, וחשוב שפיקוד העורף, שמישהו יגיד לו 'אתה לא יכול'.
<שלמה ועקנין: אין ספק, פיקוד העורף צריך לשים לו את ה- - - לכן אלוף הפיקוד יצטרך על בסיס האמירות האלה גם לקבל את ההחלטות מן הסתם.
<שלמה ועקנין: סוגיית תחבורה ציבורית, אין ספק חשוב וחיוני.
<שלמה ועקנין: אני רק אומר, בגלל קוצר הזמן, היה חשוב מסמך שכזה לספק לוועדה עם כל האילוצים.
<שלמה ועקנין: הנתונים הם מאוד מדברים אבל כך אנחנו פשוט מאריכים את הדיון.
<שלמה ועקנין: לגבי גוש עציון וכך הלאה, אני ממליץ, שמעתי פה גוש עציון ממוגן, לא ממוגן וכך הלאה.
<שלמה ועקנין: זה בדיוק מה שפיקוד המרכז נדרש אליו.
<שלמה ועקנין: שיואיל בטובו פיקוד המרכז לשבת עם עצמו ולומר את הדברים קבל עם ועדה.
<שלמה ועקנין: דובר על מסופים, אמרת לא כרגע אבל אני כבר אומר שצריך לקחת את האינפוט הזה, אתה בתור זה שיזם את סיפור המסופים עוד במסוף בבנימין, מאחר והוא קורם עור וגידים גם פה ואו-טו-טו אולי גם בגוש עציון, בלוח זמנים אחר, אבל לדבר הזה יש משמעות כבדה.
<שלמה ועקנין: דהיינו כל התחבורה של השומרון, מי שיזכה בשומרון ובבנימין, תגיע לאן שתגיע למסוף ושם יש שיכלוף של אוטובוסים.
<שלמה ועקנין: זה מצמצם, מהלך תחבורתי יוצא מן הכלל, ניסינו לעשות אותו לאחר האינתיפדה השניה, ההתיישבות התנגדה, לא הסכימה ש- - - פעמיים וכך הלאה, אבל מצאנו פתרונות חכמים.
<ישראל אפריאט: אתה צודק, אבל אני יכול להגיד לך שבחמש השנים האחרונות שער שומרון מסוף בוצע, מיתרים קיבל עם גוש עציון תקציב, הוא כבר מחליף סככות, הוא כבר סיים מזמן.
<ישראל אפריאט: קריית ארבע קיבל הרשאה בצומת קרית ארבע.
<ישראל אפריאט: גוש עציון, שער בנימין בביצוע כבר עוד שנכנסתי, רחלים נכנס, היער האנגלי נכנס.
מרדכי יוגב: עצור, ישראל.
<ישראל אפריאט: יש עבודת תשתית חזקה, מהפכה בתחבורה הציבורית.
<שלמה ועקנין: נקודה אחרונה שנוגעת לאוטובוס שנפגע, אני אומר את זה כי אני חושב שהנושא היה צריך להיאמר.
<שלמה ועקנין: במקרה אנחנו יושבים היום ופעם אחת צריכים להודות לריבונו של עולם אבל גם להודות לכל המערך הזה שבסוף הביא אותנו למצב שבעצם נגמר אירוע ללא נפגעים.
<שלמה ועקנין: קליע חדר, חדר.
<שלמה ועקנין: אם היה יושב מישהו, לרגע היה זז ימינה או שמאלה והיה יושב באותו מושב, היה חוטף את הקליע הזה בראש והיינו מדברים אחרת.
<שלמה ועקנין: זה גם מחייב אותנו, מי שעוסק בצד הטכני של הדבר הסיזיפי הזה, בלי פשרות.
<שלמה ועקנין: משקל אוטובוס או לא משקל אוטובוס, אם המשמעות להוריד נוסע שירד נוסע, אבל שאנחנו נדע כשאנחנו אומרים למישהו, כשאתמול היינו צריכים להסיע את צחי הנגבי ושואל אותי איש אבטחת אישים 'הסוואנה שאתה מביא לי, ממוגן על פי כללי המדינה' אמרתי לו, 'אתה יודע מה, ברוך השם אני יכול לומר שכן'.
<שלמה ועקנין: אני לא יודע אם אני יכול לומר את זה בהרבה הזדמנויות אחרות.
מרדכי יוגב: עוד מישהו רוצה להתייחס?
מרדכי יוגב: אלון בבקשה.
<אלון קרקובסקי: הנושא של התחבורה הציבורית, בוודאי התלמידים, אני חושב שחייב שינוי, נורא נורא נחוץ, חייב להיות פחות בשיח בטחוני.
<אלון קרקובסקי: עם כל ההערכה הרבה לפיקוד העורף ולכל העוסקים בדבר, חייב להיות פחות עם אוריינטציה ביטחונית.
<אלון קרקובסקי: לא שמעתי פה בדיון אף גורם מציג איך נראית אמא שממתינה או נער שממתין ב-12 בלילה והאוטובוס פשוט לא מגיע.
<אלון קרקובסקי: גידולים באוכלוסייה – חבר'ה, יש חיים שלמים באמצע.
<אלון קרקובסקי: ירושלים נחסמת על ידי נכים, פקקי תנועה, עומסי התנועה, תשתיות הכבישים ביו"ש אנחנו מכירים מדיונים קודמים.
<אלון קרקובסקי: בסוף אף אחד פה לא מקבל שירות.
<אלון קרקובסקי: אנחנו כמועצות 'אונסות', ובכוונה אני משתמש במילה הזאת, את החל"פים לקחת גם את התחבורה הציבורית, הם מפסידים כסף בתחבורה הציבורית, הכלים נשחקים, הם לא עושים נסיעות רווחיות במקום.
<אלון קרקובסקי: לבסוף נוצרת פה קונסטלציה שבאמת מעדיפים לא לראות את החיים הקטנים ולהתעסק בצרכי מיגון, ציר אדום פחות או יותר.
<אלון קרקובסקי: בזמן הזה כולם מפסידים.
<אלון קרקובסקי: יש פה מהלכים מאוד מאוד גדולים וחשובים של משרד התחבורה, וישראל בראשותו קידם מול הרשויות עם תכניות תחבורה, אין מאחורי זה לצערי את האמצעים.
<אלון קרקובסקי: בהר חברון ספציפית, אם לא היו מורידים דרישת מיגון בכביש 317 עד כרמל לא הייתה לנו שום תחבורה ציבורית.
<אלון קרקובסקי: לשמוע עכשיו בדיון שעם כל הפערים האדירים בהר חברון, בגלל האילוצים הביטחוניים של גוש עציון שחלילה אני לא מזלזל או בנימין, אנחנו נמשיך להישאר באותה מציאות שחל"פ מפסיד כסף, נוסעים לא מקבלים שירות, זה לא מצב סביר.
מרדכי יוגב: משפט אחרון.
<אלון קרקובסקי: נקודה אחרונה, בנושא תכנית העבודה של פיקוד העורף.
<אלון קרקובסקי: הגידול האזרחי אצלנו ממוצע של 7.5% בשעה, אתה דיברת על 2.5%.
<אמיר פלח: 5%.
<אלון קרקובסקי: הממוצע היו"שי הוא אכן 4.4%, השאלה איך אתם עושים שם סיגמנטציה פר אזורים, כי אני רואה שבסוף כשאין את המשאב, אתם כן יושבים, בין אם אתם ובין אם פקמ"ז ואומרים 'שומרון כן גוש עציון לא'.
<אלון קרקובסקי: אין פה שום הלימה לצרכים האזרחיים המוניציפליים שאנחנו מכירים.
<אמיר פלח: כמו שציין פה שלמה ועקנין, אנחנו כל שנה יושבים עם המועצות, בא נציג המועצה ומציג את הצרכים, גם בחינוך מיוחד וגם בתלמידים, כמות תלמידים וכולל אוכלוסייה.
<אמיר פלח: אנחנו מתייחסים לזה, לוקחים את זה בחשבון בתכנית העבודה.
<אלון קרקובסקי: אז פה זה לא נעשה בתחבורה ציבורית כמו שאני מבין.
מרדכי יוגב: אני חייב לסכם כי גם עוד דיון נכנס ואנחנו כבר חורגים.
מרדכי יוגב: אנחנו במאמץ רציף ומשתפר, ולא מספק.
מרדכי יוגב: לכן אני קודם כל רוצה להגיד תודה רבה לכולם.
מרדכי יוגב: כל מי שפה בחדר, בוודאי מי שאכפת לו ומי שעושה, ואני אומר תודה מיוחדת לאמיר שראינו פה נתונים מדויקים, מספרים עד רמת האוטובוס האחרון והסוואנה האחרונה.
מרדכי יוגב: אני לא אספיק לומר את כל מה שנסכם, אבל בהקשר הזה, כשדיברנו, כשאתם עושים את הבדיקה ההנדסית, באמת תביאו אותה חתומה על ידי מהנדס כדי שהדבר יהיה כאב ראש למישהו והוא יידע שהוא משלם על זה.
מרדכי יוגב: גם לגבי אוטובוסים וגם לגבי הסוואנות כי יכול להיות שבמשק הכלכלי שהוא אחיד, אני אחרון שמזלזל בהיסעי תלמידים ויודע דובי איך זה היה, איך זה הווה, כשבגשם מורידים במעבר מכמש את הילד הנכה או את הילדה המפגרת ומחברים אותם יחד כי שניהם באו ממכמש והם מתחברים עכשיו לשני מוסדות אחרים בירושלים בהעברות.
מרדכי יוגב: יחד עם זה, אם נדבר על ההעברות והמסופים, אז המסופים שהוזכרו פה בקצה, נועדו באמת לאותם חיים, ופה האוצר היה צריך לשמוע את זה, של אוטובוסים שהם נצרכים חיונית לביטחון, שייסעו פחות, שיסעו עד המסוף ובכרטיס מעבר רב קו משם ישורתו לירושלים באוטובוס שאיננו ממוגן, ברור שאם חיזמה תדרוש את זה זה לא יעזור לנו, וזה יידרש לעבור לפסגת זאב.
מרדכי יוגב: זה יהיה הרבה יותר קשה, אבל כרגע זה נועד לחסוך גם את הפקק של אדם-חיזמה.
מרדכי יוגב: אבל ברור גם, ואני אומר פה לכולם, בישיבה שלא זאת שעוסקת בנושא כבישים ותשתיות כבישים, ואסף פה, גם לו תודה, שהוא מלווה אותנו בכל הנושאים וישיבת כבישים שאני לא זוכר כרגע מתי תהיה אבל היא מתקיימת בתדירות, גם הקטע של הכבישים בעוכריה של המערכת הזאת.
מרדכי יוגב: זה מאוד משמעותי, 800 מיליון שקל זה כסף קטן ופה אני אומר לכם, כמנהלי חל"פ, תתריסו בפני ראשי המועצות שלכם, זה שום דבר.
מרדכי יוגב: בצפון ובגליל, ובצדק, ואני גם יו"ר שדולת הצפון, הושקעו מיליארדים בתשתיות הכבישים, 30 מיליארד.
מרדכי יוגב: יהודה ושומרון צריכה ושר הביטחון כרגע כן הולך על תכנית, נבקש להציג אותה פה, הווישפול פינקינג הזה.
מרדכי יוגב: אבל מזה, לגזור נתחים הרבה יותר משמעותיים, כוונתי הייתה לומר את זה לראש הממשלה.
מרדכי יוגב: אמרתי לו את זה בחטף, מערכות הכבישים של שתי האוכלוסיות נעשות מעובות, גם באוכלוסייה הפלשתינית כלי הרכב גדלו בפי כמה וכמה.
מרדכי יוגב: ספירות שהיו לפני כמעט עשור, שמונה שנים, בצומת אדם, שמו שם כ-35,000-40,000 כלי רכב ביום ומתוכם, אני לא זוכר כבר את האחוזים, אז אני לא אגיד כמה פלשתיני וכמה ישראלי, אבל הכל זה עומס אחד.
<ישראל אפריאט: 87% פלשתיני.
מרדכי יוגב: כל זה שם את העומס על הכבישים ובסוף על האוטובוסים שעליהם אנחנו מדברים פה, שחיקה, זמן נסיעה, משמעויות, היכולת להביא ילד לבית הספר בזמן, או ילד הביתה חזרה, מי שאין לו כלי רכב פרטיים.
מרדכי יוגב: אני לא אגע בכל היתר, לא אחזור על המספרים שנאמרו פה.
מרדכי יוגב: נאמרו פה בכל מצב פערים.
מרדכי יוגב: אני כן אבקש כמה דברים.
מרדכי יוגב: אנחנו נעשה ישיבת מעקב, אני אשתדל ללחוץ, ואסף איתי, את לוח הזמנים של הוועדה שתהיה בשאיפה עוד במושב זה כדי שנדע לעמוד על כניסת הכספים.
מרדכי יוגב: מושב זה מסתיים באמצע מרץ, כך שזה מוקדם מאוד.
מרדכי יוגב: באופן יחסי אני מעדיף את השלושה חודשים, ואנחנו נבחן פה את עצמנו אם אנחנו מסוגלים לעשות את זה לפני או אחרי פסח.
מרדכי יוגב: אני רוצה לפני, אבל יש פה אילוצים של הוועדה ביחס לכלל האיומים על מדינת ישראל ומתי יהיה אפשר להכניס את כל הנושאים שלנו, וקצת צמצמו אותנו השנה בוועדות מעקב, לא קצת.
מרדכי יוגב: בשנה שעברה היינו בשיאים של 27 ישיבות, השנה אני חושב שלא נגיע לחצי.
מרדכי יוגב: הלוואי ונגיע ל-20.
מרדכי יוגב: אנחנו נשתדל לקיים את ישיבת המעקב ונצרף לישיבה הזאת גם את נציג פיקוד מרכז.
מרדכי יוגב: ייתכן שנבקש או נכון שנבקש את רמת הפיקוד, אם הוא מטפל בזה, הוא היה בעבר בישיבות ראשונות, פעמיים לפחות.
מרדכי יוגב: נכון שהוא יהיה.
מרדכי יוגב: אנחנו כן נבקש את קצין הגמ"ר פיקוד, יש קצין הגמ"ר חדש, שמעון מאפרים.
מרדכי יוגב: נבקש נציג רלבנטי ממשרד החינוך, שמעון אבני שאחראי על כל נושא ההסעות וכמובן את נציג האוצר שאני בדיעבד מצטער על זה ששחררתי אותו, אבל זה גם חלק ממערכת הקשרים שבסוף מביאה את התוצאה.
מרדכי יוגב: אני לא יודע איך נראה יוגב מהמקרו, אבל אני יודע שהדיבור בינינו מביא לתוצאות.
מרדכי יוגב: הדבר הנוסף שאני אבקש מוובה, נבקש גם בכתב וגם בעל פה, לקיים ישיבה פנימית לפני כן, שבה אתם תביאו את התכנית, יערער עליה בתחבורה הציבורית ישראל.
מרדכי יוגב: יערער עם נתונים, יגיד את הצרכים הבוערים כפי שהוא אמר פה, זה לגיטימי, זה נכון ואני חושב שזה בריא.